CELEX: 22014D0166
Language: hu
Date: 2014-09-25 00:00:00
Title: Az EGT Vegyes Bizottság 166/2014 határozata (2014. szeptember 25.) az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról [2015/1234]

30.7.2015   
            
            
               HU
            
            
               Az Európai Unió Hivatalos Lapja
            
            
               L 202/10
            
         AZ EGT VEGYES BIZOTTSÁG 166/2014 HATÁROZATA
   (2014. szeptember 25.)
   az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról [2015/1234]
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               A zoonózisbaktériumoknál és a kommenzális baktériumoknál előforduló antimikrobás rezisztencia nyomon követéséről és az arról való jelentéstételről szóló, 2013. november 12-i 2013/652/EU bizottsági végrehajtási határozatot (1) bele kell foglalni az EGT-megállapodásba.
            
         
               (2)
            
            
               A 2013/652/EU végrehajtási határozat hatályon kívül helyezi az EGT-megállapodásba foglalt, a Salmonella baromfiban és sertésben való antimikrobiális rezisztenciájának harmonizált monitoringjáról szóló, 2007. június 12-i 2007/407/EK bizottsági határozatot (2), amelyet ezért el kell hagyni az EGT-megállapodásból.
            
         
               (3)
            
            
               Ez a határozat állat-egészségügyi kérdéseket érintő jogszabályokra vonatkozik. Az EGT-megállapodás I. mellékletének a szektorális kiigazítások részében meghatározottak szerint az állategészségügyet érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre.
            
         
               (4)
            
            
               Az EGT-megállapodás I. mellékletét ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás I. mellékletének I. fejezete a következőképpen módosul:
   
               1.
            
            
               A 7.1. rész a 8b. pont (2160/2003/EK európai parlamenti és tanácsi rendelet) után a következő ponttal egészül ki:
               
                           „8c.
                        
                        
                           
                              32013 D 0652: a Bizottság 2013. november 12-i 2013/652/EU végrehajtási határozata a zoonózisbaktériumoknál és a kommenzális baktériumoknál előforduló antimikrobás rezisztencia nyomon követéséről és az arról való jelentéstételről (HL L 303., 2013.11.14., 26. o.)”.
                        
                     
         
               2.
            
            
               A 7.2. részben a 48. pont (2007/407/EK bizottsági határozat) szövegét el kell hagyni.
            
         2. cikk
   A 2013/652/EU végrehajtási határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2014. szeptember 26-án lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2014. szeptember 25-én.
      
         
            az EGT Vegyes Bizottság részéről
         
         
            az elnök
         
         Kurt JÄGER
      
   
   
      (1)  HL L 303., 2013.11.14., 26. o.
   
   
      (2)  HL L 153., 2007.6.14., 26. o.
   
   
      (3)  Alkotmányos követelmények fennállását nem jelezték.